## Obvezatne upute I - Redoslijed izbornih radnji i tijek rokova

### NN 168/2004 (1.12.2004.), Obvezatne upute I - Redoslijed izbornih radnji i tijek rokova

# DRŽAVNO IZBORNO POVJERENSTVO

2951

Na
temelju članka 22. točke 2. Zakona o izboru predsjednika Republike Hrvatske
(»Narodne novine«, broj 22/92 ispr. 42/92 i 71/97 – dalje: Zakon), Državno
izborno povjerenstvo Republike Hrvatske propisuje

## OBVEZATNE UPUTE BROJ I

### REDOSLIJED IZBORNIH RADNJI I TIJEK ROKOVA

1.
Odluka Vlade Republike Hrvatske od 30. studenoga 2004. o raspisivanju izbora za
predsjednika Republike Hrvatske objav­ljena je 1. prosinca 2004. (»Narodne
novine«, broj 168/04).

**Izbori
će se održati u nedjelju 2. siječnja 2005.**

2.
Rokovi teku od

**2.
prosinca 2004. od 00,00 sati.**

3.
Prijedlozi kandidata za predsjednika Republike Hrvatske moraju prispjeti Državnom
izbornom povjerenstvu najkasnije u roku 12 dana od dana raspisivanja izbora,
dakle do

**13.
prosinca 2004. do 24,00 sata.**

(članak
10. stavak 1. Zakona).

4. Državno
izborno povjerenstvo će u roku 48 sati od isteka roka za prispjeće kandidatura
za izbor predsjednika Republike Hrvatske u svim dnevnim novinama u Republici
Hrvatskoj i na Hrvatskoj radioteleviziji objaviti listu kandidata za
predsjednika Republike Hrvatske te je u istom roku dostaviti
diplomatsko-konzularnim predstavništvima radi njezine javne objave u
inozemstvu, najkasnije do

**15.
prosinca 2004. do 24,00 sata.**

(članak
11. Zakona).

5.
Izborna promidžba počinje danom objave liste kandidata za predsjednika
Republike Hrvatske, a završava 24 sata prije dana održavanja izbora, dakle

**od
16. prosinca 2004. od 00,00 sati**

**do
31. prosinca 2004. do 24,00 sata.**

(članak
13. Zakona).

6.Zabrana
svake promidžbe (izborna šutnja) kao i svako objavljivanje prethodnih rezultata
ili procjena rezultata izbora traje

**od
1. siječnja 2005. od 00,00 sati**

**do 2. siječnja 2005. do 24.00 sata.**

(članak 15. Zakona).

7. Gradsko, odnosno općinsko izborno povjerenstvo
mora imenovati članove i zamjenike članova biračkih odbora najkasnije 5 dana
prije dana izbora, dakle najkasnije

**do 27. prosinca 2004. do 24,00 sata.**

(članak 24. stavak 3. Zakona).

8. Državno izborno povjerenstvo za biračka mjesta u
inozemstvu, a gradska odnosno općinska izborna povjerenstva za područja
Republike Hrvatske, moraju objaviti biračka mjesta s naznakom koji će birači
glasovati na pojedinom biračkom mjestu, najkasnije pet dana prije dana izbora,
dakle,

**do 27. prosinca 2004. do 24,00 sata.**

(članak 25. stavak 3. Zakona).

9. Ministar mora, turizma, prometa i razvitka odredit
će biračka mjesta na kojima će glasovati birači koji se kao članovi posade
pomorskih i riječnih brodova hrvatske trgovačke mornarice na dan izbora zateknu
izvan granica Republike Hrvatske.

Ministar pravosuđa odredit će biračka mjesta na
kojima će glasovati birači lišeni slobode.

Državni tajnik Središnjeg državnog ureda za upravu,
na prijed­log ministra obrane, odredit će biračka mjesta na kojima će glasovati
birači na službi u oružanim snagama Republike Hrvat­ske.

Biračka mjesta u smislu članka 9. stavka
1 – 3. ovih Obvezatnih uputa odredit će se najkasnije

**do 27.
prosinca 2004. do 24,00 sata.**

(članak 34. u svezi s člankom 25. stavkom 3. Zakona).

10. Glasovanje traje neprekidno

**2. siječnja 2005. od 7,00 do 19,00 sati.**

Birališta se zatvaraju u 19,00 sati, ali će se biračima
koji su se zatekli na biralištu omogućiti glasovanje.

(članak 31. Zakona).

11. Birački odbor dostavlja zapisnik o svom radu s
ostalim izbornim materijalom gradskom odnosno općinskom izbornom povjerenstvu
najkasnije u roku 12 sati od sata zatvaranja birališta, dakle do

**3. siječnja 2005. do 7,00 sati.**

(članak 37. stavak 1. Zakona).

12. Birački odbor u hrvatskom diplomatsko-konzularnom
predstavništvu dostavlja zapisnik o svom radu s ostalim izbornim materijalom
izravno Državnom izbornom povjerenstvu u roku 12 sati od sata zatvaranja birališta,
dakle do

**3. siječnja 2005. do 7,00 sati**

(članak 37. stavak 2. Zakona).

13. Gradska odnosno općinska izborna povjerenstva
zbrojit će rezultate glasovanja na biračkim mjestima na svom području
najkasnije u roku od 24,00 sata od sata zatvaranja birališta, dakle najkasnije

**3. siječnja 2005. do 19,00 sati.**

(članak 38. Zakona).

14. Državno izborno povjerenstvo odredit će način i
rok u kojem gradska odnosno općinska izborna povjerenstva moraju dostaviti
izborne rezultate na svom području, zajedno sa zapisnikom o svom radu.

(članak 38. Zakona).

15. Državno
izborno povjerenstvo utvrđuje rezultate izbora za predsjednika Republike
Hrvatske na temelju rezultata glasovanja na svim biračkim mjestima.

Kad
utvrdi rezultate izbora za predsjednika Republike Hrvat­ske, Državno izborno
povjerenstvo će odmah objaviti:

1. – broj birača upisanih u popise birača,

    – broj birača koji su glasovali,

    – koliko
je glasova dobio pojedini kandidat,

    – koliko
je bilo nevažećih glasačkih listića;

2. – ime i prezime kandidata koji je izabran ili

– ime i prezime dva kandidata koji su dobili najviše glasova i koji
imaju pravo sudjelovanja na ponovljenom izboru.

 (članak 40. i 41. Zakona).

RaČunanje rokova u inozemstvu

16.Rokovi
u inozemstvu računaju se prema lokalnom vremenu mjesta u kojem se glasuje.

ZaŠtita izbornog prava

17.Zaštita
izbornog prava ostvaruje se u skladu s odredbama članka 43. do 48. Zakona te članka
87. do 94. Ustavnog zakona o Ustavnom sudu Republike Hrvatske (»Narodne
novine«, broj 49/02 – pročišćeni tekst).

Klasa:
020-03/04-03/01
Urbroj: 599-04-01
Zagreb, 1. prosinca 2004.

Predsjednik
**Ivica** **Crni****ć, dipl****. iur**., v. r.

Uputa, NN 168/2004-2951